User:Barnabas bariam

"INPUI LAA KATO RWAN" BY BARNABAS BARIAM Mi katam na Bathai ye siankhwang hei ding. Ngai ye Laa ani na inthou nu kaan bile,Lih twang bile Khat le thiraanglih twang bile. Ani Bathan ne Laa khang riak bile,chwan tonu pham bile. Siankhwang hei unao khat dan nu we Karonu le pisip thang gam Ani sung le pithou thang gam. Kakung nu riengrenu dounu  kaan bile pi Daibazang gam

Kariangnu Atang,AEu, abanron na laa hei bathang am tak e. Na laa tu swak latnu ding mi Rachingson na lamfang ungme. Na laa hei bathang bi baran sat ung  mak e Naom  Inpui laa  khat gana Inpui laa toye Rwannu Rwanpa ding nalaa gana Ani chong pi baman thei thang ngam me Na laa ga na mikhat ding %5BC%5Dsungbaning pi mu thang gam me Na laa gana khang ding Pi chap,pi karo,Pi rang thang ngam me Na laa heina katha khom ngam me Na laa hei na chamthan tuga rin dao ngam me Na laa heina kama pupu thouliak(Culture)  meiri rai ngam me Na laa heina talei ramsat phongdok ngam me Na laa heina Ringriak lampui pi mu thang ngam me

Laa katheinu Inpui mannu manpa mibing na naman theiye nakhwan sai nala ngai kariang nge ti nu  Nang  na laa kato rwan's khat juba laa tu swak lat2  thang reo pam tuga nang menga2 mang man ungnu bo? Nang thei mak nu jungbo am ungnu patso naosen babwa  rwan Bachat laa   heitia taran ungme ti nu. Nalaa yiak sanu khatle nakhwan sanu gana Inpui laa swak lat nu ding Pupi Thingron tung shay ungnu bani nale ngai nweng ungme laa Kato rwan's nakhou  na Inpui laa  swak mak ka Lampai na swak  lang bo:

Banoinu(Thick) ram rubi basa bachat tam ga am ngak le, Sou ungnu barangou jading misa na ngai suga bapu thei swak. Ani Laa khwan na toga baram mak ka rim2 ung nge davi mi na bapu thei balai roi Nang laa to basak tam mak o kariangnu Atang,Aeu,Banron Ani Inpui Siankhwang mak dam dabi into ga Rwan Inkhun na bapu thei swak lang bo! Nakhwan sanu le, Bahousanu luning gana nachat laa tam ga lungswak nu tu wo

Lunglian dingo Inpui Siankhwang

The true beauty of music is that it connects people. It carries a message, and we, the musicians, are the messengers. Roy Ayers